Ma yella d tafyirt taḥerfit, nufa-d llant trumyigin akked tumyigin, almend n useɣru n tefyirt-nni. D acu kan, anaw-agi n tefyar, ur yeggit ara aṭas deg wammudnteɣ, imi seg 100 n yinzan nufa-d kan 24 % i yebnan s tefyar tiḥerfiyin. Ihi, mi ara tent-tesrewseḍ ɣer tefyar tuddisin, ad tafeḍ drus maḍi i yellan, ur ggitent ara. Yerna deg tazwara-nni, nenna-d deg turdiwin belli imi yeshel inzi i ccfawa, ad yili yebna s tefyirt taḥerfit. Armi d mi nga tasleḍt i d-nufa nemgal n wayen akken i d-nsumer.